# Úradný vestník C 248/13.

| | ISSN 1977-1037 |
| --- | --- |
| Úradný vestník
  Európskej únie | C 248 |
| | |
| Slovenské vydanie | Informácie a oznámenia | Ročník 6613. júla 2023 |

ISSN 1977-1037

Úradný vestník

Európskej únie

C 248

Slovenské vydanie

Informácie a oznámenia

Ročník 6613. júla 2023

---

| Obsah | Strana |
| --- | --- |
| | IV   Informácie |
| | INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE |
| | Európska komisia |
| 2023/C 248/01 | Správa o činnosti kontrolórky procesných záruk za rok 2022 | 1 |

Obsah

Strana

IV   Informácie

INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE

Európska komisia

2023/C 248/01

Správa o činnosti kontrolórky procesných záruk za rok 2022

1

---

| SK | |
| --- | --- |

SK

---

IV Informácie

INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE

Európska komisia

| 13.7.2023 | SK | Úradný vestník Európskej únie | C 248/1 |
| --- | --- | --- | --- |

13.7.2023

SK

Úradný vestník Európskej únie

C 248/1

---

SPRÁVA O ČINNOSTI KONTROLÓRKY PROCESNÝCH ZÁRUK ZA ROK 2022

(2023/C 248/01)

Predslov

V súčasnosti je viac ako kedykoľvek predtým nevyhnutné chrániť a zachovávať ľudské práva v Európe a zabezpečiť, aby každý človek mohol žiť dôstojný život.

Medzi základné práva patria procesné záruky: napr. právo na vypočutie, prezumpcia neviny, právo na obhajobu, právo na nezávislú, nestrannú, spravodlivú a účinnú súdnu ochranu v primeranej lehote a zásady zákonnosti a primeranosti.

Tieto práva a zásady sú súčasťou ústavných poriadkov členských štátov, nástrojov Rady Európy a Európskej únie (EÚ), Charty základných práv EÚ a judikatúry súdov.

V tejto súvislosti bolo pre mňa cťou a obrovskou zodpovednosťou ujať sa funkcie kontrolóra procesných záruk pri vyšetrovaniach vykonávaných Európskym úradom pre boj proti podvodom (OLAF).

Kontrolór sa zaoberá sťažnosťami týkajúcimi sa možného porušenia základných práv, procesných záruk a pravidiel platných pre vyšetrovania úradu OLAF.

Táto výzva je o to väčšia, že som prvou kontrolórkou, ktorá zastáva túto funkciu, pretože bola vytvorená pomerne nedávno (podľa nových článkov 9a a 9b nariadenia o úrade OLAF, ktoré bolo prijaté 23. decembra 2020).

Rok 2022 bol teda dôležitým medzníkom v posilňovaní ochrany procesných záruk. Bol míľnikom nielen pre úrad OLAF, ale aj pre inštitúcie EÚ vo všeobecnosti, a najmä pre osoby, ktorých sa vyšetrovanie úradu OLAF týka. Či už ide o fyzické alebo právnické osoby, dotknuté osoby sa v súčasnosti môžu v prípade potreby obrátiť s prosbou o pomoc na kontrolóra – osobu, ktorej osobitnou úlohou je chrániť ich základné práva a procesné záruky a úplne nezávisle a včas preskúmať a vyriešiť ich sťažnosti.

Keďže som 9 rokov pôsobila ako sudkyňa na Európskom súde pre ľudské práva v Štrasburgu, ako profesorka európskeho práva a súčasná členka Najvyššieho súdu Estónska, vždy som sa venovala ochrane základných práv, demokracie a právneho štátu.

Ako kontrolórka považujem za najdôležitejšie rozvíjať kultúru základných práv založenú na prostriedkoch riešenia sťažností, ktoré sú ústretové voči občanom. Správna a účinná ochrana finančných záujmov EÚ je v prospech členských štátov a daňových poplatníkov EÚ. Zároveň je nevyhnutné, aby sa vyšetrovania úradu OLAF týkajúce sa možných podvodov vykonávali v plnom súlade s ochranou základných práv a procesných záruk.

Za poslanie kontrolóra považujem aj predchádzanie možným porušeniam procesných záruk a zlepšovanie pravidiel a postupov uplatňovaných pri vyšetrovaniach úradu OLAF. Dúfam, že formou výročnej správy o mojej činnosti sa mi podarí zvýšiť povedomie o všeobecných a systémových problémoch, ktorými sa bude musieť úrad OLAF zaoberať, aby sa predišlo prípadným budúcim sťažnostiam, a zvýšiť informovanosť a povedomie všetkých, ktorí sa zaujímajú o svoje práva. Prispeje to aj k posilneniu dôvery verejnosti v úrad OLAF a EÚ.

Nástup do funkcie prvej kontrolórky znamenal začať od nuly a zaviesť nové pracovné metódy, opatrenia a postupy. Jednou z prvých vecí, ktoré bolo potrebné urobiť, bolo vypracovať a prijať vykonávacie ustanovenia pre vybavovanie sťažností, ako sa to vyžaduje v článku 9b ods. 11 nariadenia o úrade OLAF. Vykonávacie ustanovenia považujem za živý dokument, ktorý sa bude časom vyvíjať. V roku 2022 som sa musela zaoberať aj mnohými sťažnosťami, ktoré boli podané dávno pred mojím vymenovaním, a preskúmať ich v prísnych lehotách stanovených v nariadení o úrade OLAF.

S radosťou môžem oznámiť, že všetky uvedené výzvy boli úspešne a rýchlo splnené. Chcela by som oceniť neoceniteľnú administratívnu a právnu podporu, ktorú mi poskytol vynikajúci sekretariát dozorného výboru úradu OLAF.

V tejto prvej výročnej správe sa uvádzajú podrobnosti o vynaloženom úsilí a dosiahnutých výsledkoch v počiatočnej dynamickej fáze uplatňovania mechanizmu na podávanie sťažností stanoveného v článku 9b nariadenia o úrade OLAF.

Toto je samozrejme len začiatok. Čaká nás ešte dlhá cesta, aby sa kontrolór stal nielen dobre zavedenou funkciou v rámci celkovej štruktúry EÚ na boj proti podvodom, ale aj funkciou, ktorá ďalej posilní transparentnosť úradu OLAF a predovšetkým jeho zodpovednosť.

Nech je táto výročná správa vizitkou, kde sa prezentuje práca kontrolóra a poukazuje na dôležitosť dodržiavania procesných záruk.

S pozdravom

Prof. Dr Julia LAFFRANQUE

kontrolórka

Obsah

Obsah

| Predslov | 1 |
| --- | --- |

Predslov

| 1. | Kontrolór v skratke | 4 |
| --- | --- | --- |

1.

Kontrolór v skratke

| 2. | Zavedenie nového mechanizmu na podávanie sťažností | 4 |
| --- | --- | --- |

2.

Zavedenie nového mechanizmu na podávanie sťažností

| 2.1. | Vykonávacie ustanovenia | 4 |
| --- | --- | --- |

2.1.

Vykonávacie ustanovenia

| 2.2. | Prístup k informáciám | 5 |
| --- | --- | --- |

2.2.

Prístup k informáciám

| 3. | Dynamický začiatok riešenia sťažností | 5 |
| --- | --- | --- |

3.

Dynamický začiatok riešenia sťažností

| 3.1. | Prehľad sťažností v roku 2022 | 5 |
| --- | --- | --- |

3.1.

Prehľad sťažností v roku 2022

| 3.2. | Ako kontrolórka skúma sťažnosti | 8 |
| --- | --- | --- |

3.2.

Ako kontrolórka skúma sťažnosti

| 3.3. | Prvý krok: posúdenie prípustnosti | 10 |
| --- | --- | --- |

3.3.

Prvý krok: posúdenie prípustnosti

| 3.3.1. | Lehoty stanovené v nariadení o úrade OLAF | 10 |
| --- | --- | --- |

3.3.1.

Lehoty stanovené v nariadení o úrade OLAF

| 3.3.2. | Sťažnosti týkajúce sa ochrany osobných údajov | 11 |
| --- | --- | --- |

3.3.2.

Sťažnosti týkajúce sa ochrany osobných údajov

| 3.4. | Ďalší krok: kontradiktórne konanie | 11 |
| --- | --- | --- |

3.4.

Ďalší krok: kontradiktórne konanie

| 3.5. | Dosiahnuté výsledky | 12 |
| --- | --- | --- |

3.5.

Dosiahnuté výsledky

| 3.5.1. | Uzavreté prípady | 12 |
| --- | --- | --- |

3.5.1.

Uzavreté prípady

| 3.5.2. | Navrhovanie riešení | 13 |
| --- | --- | --- |

3.5.2.

Navrhovanie riešení

| 4. | Vzťahy so zainteresovanými stranami | 13 |
| --- | --- | --- |

4.

Vzťahy so zainteresovanými stranami

| 5. | Administratívna a právna podpora | 14 |
| --- | --- | --- |

5.

Administratívna a právna podpora

| 6. | Komunikácia s kontrolórkou | 14 |
| --- | --- | --- |

6.

Komunikácia s kontrolórkou

1.   Kontrolór v skratke

Kontrolór v skratke

Kontrolór procesných záruk je funkcia zriadená zmeneným nariadením (EÚ, Euratom) č. 883/2013 (ďalej len „nariadenie o úrade OLAF“) na účely ochrany procesných záruk a základných práv dotknutých osôb pri vyšetrovaniach vykonávaných Európskym úradom pre boj proti podvodom (OLAF).

Dotknutá osoba je akákoľvek osoba alebo hospodársky, subjekt podozrivý zo spáchania podvodu, korupcie alebo akýchkoľvek iných protiprávnych činov poškodzujúcich finančné záujmy Únie, a ktorá je preto predmetom vyšetrovania zo strany úradu OLAF. Sťažnosti podané inými osobami ako dotknutými osobami vrátane svedkov a informátorov nepatria do právomoci kontrolórky.

Kontrolórka skúma sťažnosti predložené dotknutými osobami týkajúce sa dodržiavania procesných záruk a pravidiel, ktoré sa vzťahujú na vyšetrovania úradu OLAF, najmä procesných požiadaviek a základných práv. Jej úlohou nie je nahrádzať vlastné posúdenie posúdením úradu OLAF o tom, ako viesť vyšetrovanie, ako hodnotiť dôkazy a k akým záverom dospieť. Pri posudzovaní sťažností kontrolórka venuje osobitnú pozornosť Charte základných práv Európskej únie (1), všeobecným zásadám práva EÚ a príslušnej judikatúre európskych súdov.

dotknutými osobami

dodržiavania procesných záruk a pravidiel, ktoré sa vzťahujú na vyšetrovania

1

Kontrolórka vykonáva svoje úlohy úplne nezávisle a pri výkone svojich povinností neprijíma pokyny od nikoho. Vzhľadom na to, že dotknuté osoby sa v zásade nemôžu domáhať súdnej ochrany proti konaniu alebo opomenutiu úradu OLAF počas vyšetrovania, skutočnosť, že sa teraz môžu obrátiť na kontrolórku, nadobúda veľký význam. Sťažovatelia sa môžu v stanovených lehotách obrátiť na kontrolórku a požiadať o nezávislé a dôkladné preskúmanie svojich sťažností. Ak kontrolórka zistí, že nedošlo k porušeniu, jej posúdenie slúži ako uistenie, že úrad OLAF konal v súlade s pravidlami. Naopak, ak zistí, že OLAF porušil procesné záruky alebo pravidlá vyšetrovania, vyzve ho, aby prijal nápravné opatrenia. Kontrolórka však môže úradu OLAF vydať len odporúčanie, nemôže mu uložiť konkrétny postup a nemôže ani zasahovať do prebiehajúceho vyšetrovania úradu OLAF.

úplne nezávisle

slúži ako uistenie

Európska komisia 3. mája 2022 vymenovala Dr. Juliu Laffranque za prvú kontrolórku na neobnoviteľné funkčné obdobie 5 rokov. Dr. Laffranque, sudkyňa Najvyššieho súdu Estónska a bývalá sudkyňa Európskeho súdu pre ľudské práva, sa ujala funkcie v septembri 2022.

Dr. Juliu Laffranque

Sekretariát dozorného výboru (ďalej len „sekretariát“) poskytuje kontrolórke všetku potrebnú administratívnu a právnu podporu.

2.   Zavedenie nového mechanizmu na podávanie sťažností

Zavedenie nového mechanizmu na podávanie sťažností

Jednou z prvých priorít kontrolórky bolo zaviesť všetky potrebné právne a administratívne opatrenia na zabezpečenie plnej funkčnosti mechanizmu na podávanie sťažností stanoveného v článku 9b nariadenia o úrade OLAF a na uľahčenie optimálneho riešenia sťažností ústretového voči občanom v súlade so zásadami dobrej správy. S podporou sekretariátu kontrolórka predvídala problémy týkajúce sa správy dokumentov, dodržiavania pravidiel ochrany údajov a komunikácie so sťažovateľmi. Je potrebné zdôrazniť dva konkrétne problémy, ktoré mali osobitný význam pre vytvorenie nového mechanizmu na podávanie sťažností: a) prijatie vykonávacích ustanovení a b) prístup k informáciám súvisiacim s jednotlivými prípadmi.

optimálneho riešenia sťažností ústretového voči občanom

2.1.   
  Vykonávacie ustanovenia

Vykonávacie ustanovenia

V nariadení o úrade OLAF sa síce poskytuje všeobecný rámec pre vytvorenie a fungovanie nového mechanizmu na podávanie sťažností, nestanovujú sa v ňom však podrobné pravidlá pre vybavovanie sťažností. V článku 9b ods. 11 nariadenia sa naopak na prijatie vykonávacích ustanovení o vybavovaní sťažností splnomocňuje kontrolórka.

Kontrolórka 16. novembra 2022 po konzultácii s úradom OLAF aj s dozorným výborom (2) prijala vykonávacie ustanovenia (3). Vykonávacie ustanovenia boli preložené do všetkých úradných jazykov EÚ a uverejnené v Úradnom vestníku EÚ. Sú k dispozícii na webovej stránke kontrolórky (4).

2

3

Úradnom vestníku EÚ

4

Vykonávacie ustanovenia obsahujú podrobné pravidlá týkajúce sa podania sťažnosti, výmeny informácií medzi stranami, organizácie vypočutí, rôznych opatrení prijatých na vyriešenie sťažnosti a vzťahov kontrolórky s úradom OLAF a dozorným výborom. Vo vykonávacích ustanoveniach sa objasňujú aj viaceré otázky, ktoré sa v nariadení výslovne neriešia, ako napríklad to, čo sa stane v prípadoch, keď súbežne prebieha súdne konanie alebo keď sťažnosť vyvoláva problémy týkajúce sa ochrany osobných údajov.

Tieto pravidlá sú prvým pokusom predvídať okamžité potreby novovytvorenej funkcie. Ich cieľ je dvojaký: i) poskytnúť sťažovateľom transparentnosť a právnu istotu, pokiaľ ide o mechanizmus na podávanie sťažností a postupy, ktoré kontrolórka uplatňuje; a ii) zaviesť postup, ktorý kontrolórke umožní byť účinnou a efektívnou a zároveň prijať prístup k sťažnostiam zameraný na výsledky. S vývojom praxe kontrolórky sa tieto pravidlá môžu revidovať s cieľom zohľadniť získané skúsenosti a riešiť problémy vyplývajúce zo samotného mechanizmu na podávanie sťažností.

transparentnosť a právnu istotu

účinnou a efektívnou

2.2.   
  Prístup k informáciám

Prístup k informáciám

V nariadení o úrade OLAF sa stanovuje, že kontrolórka by mala mať prístup ku všetkým informáciám potrebným na plnenie svojich povinností. Stanovuje sa v ňom aj to, že úrad OLAF musí kontrolórke oznámiť všetky informácie potrebné na to, aby kontrolórka mohla posúdiť, či je sťažnosť opodstatnená, a všetky informácie potrebné na vyriešenie sťažnosti a umožnenie kontrolórke vydať odporúčanie.

Generálny riaditeľ úradu OLAF už v počiatočnej fáze vyjadril svoj zámer uľahčiť prácu kontrolórky a poskytnúť jej a príslušným zamestnancom sekretariátu elektronický prístup k spisom vyšetrovaní, ktoré sú predmetom sťažností, na obmedzené obdobie, ktoré v zásade zodpovedá maximálnej dĺžke vybavovania sťažností. Riešenie, ktoré poskytuje úrad OLAF, poskytuje kontrolórke privilegovaný a cielený prístup a umožňuje jej a sekretariátu plniť si úlohy. Podrobnosti sa stanovia v budúcich pracovných podmienkach, ktoré dohodne a podpíše kontrolórka a generálny riaditeľ úradu OLAF.

privilegovaný a cielený prístup

Pre kontrolórku má privilegovaný prístup k spisu úradu OLAF mimoriadny význam, aby uistila sťažovateľov, že mohla dôkladne nahliadnuť do spisu, a to aj v prípadoch, keď je časť príslušných informácií dôverná a nemôže im byť sprístupnená (5).

uistila sťažovateľov

5

3.   Dynamický začiatok riešenia sťažností

Dynamický začiatok riešenia sťažností

Možnosť dotknutých osôb podávať sťažnosti kontrolórke sa stala skutočnosťou nadobudnutím účinnosti revidovaného nariadenia o úrade OLAF. V čase, keď boli zavedené všetky potrebné inštitucionálne a administratívne opatrenia a kontrolórka sa ujala svojich povinností, bol však už značný počet sťažností (13) nevybavených. Kontrolórka sa postarala o rýchle, dôkladné a profesionálne riešenie týchto sťažností. Výsledok bol viac než uspokojivý. Kontrolórka vykonala počiatočné posúdenie všetkých sťažností v stanovenej lehote. Do konca roka ukončila preskúmanie šiestich sťažností a vydala výzvu úradu OLAF na vyriešenie časti sťažnosti. Počas tohto veľmi krátkeho obdobia, ktoré trvalo menej ako štyri mesiace, mala kontrolórka možnosť zaoberať sa zaujímavými právnymi otázkami a začať pripravovať niektoré zásady týkajúce sa mechanizmu na podávanie sťažností.

3.1.   
  Prehľad sťažností v roku 2022

Prehľad sťažností v roku 2022

V roku 2022 bolo kontrolórke doručených 14 sťažností: 13 postúpených kontrolórke úradom OLAF a jedna podaná priamo jej. Sťažovatelia, fyzické aj právnické osoby (obrázok 1), boli osobami, ktorých sa týkali interné (6) a externé vyšetrovania (7) úradu OLAF (obrázok 3). Väčšina sťažností bola podaná v angličtine (obrázok 2) právnikmi konajúcimi v mene dotknutých osôb (obrázok 1).

6

7

Obrázok 1

Obrázok 1

Kto podal sťažnosti?

Kto podal sťažnosti?

Image 1

Obrázok 2

Obrázok 2

Jazyky, v ktorých boli podané sťažnosti

Jazyky, v ktorých boli podané sťažnosti

Image 2

Obrázok 3

Obrázok 3

Typy vyšetrovaní úradu OLAF, proti ktorým boli podané sťažnosti

Typy vyšetrovaní úradu OLAF, proti ktorým boli podané sťažnosti

Image 3

Sťažovatelia sa väčšinou odvolávali na porušenie svojich procesných záruk podľa článku 9 nariadenia o úrade OLAF a svojich základných práv podľa Charty základných práv (obrázok 4). Sťažovali sa najmä na i) právo na vypočutie a efektívny výkon ich práva predložiť pripomienky v súvislosti so skutočnosťami, ktoré sa ich týkajú (článok 9 ods. 4 nariadenia o úrade OLAF), a ii) právo na vybavenie ich záležitostí v primeranej lehote (článok 41 Charty základných práv). Sťažovatelia predložili aj tvrdenia týkajúce sa ich práva na informácie (článok 9 ods. 3 nariadenia o úrade OLAF) a tvrdenia o porušení zásad spravodlivosti a nestrannosti (obrázok 5). Sťažovatelia sa v menšej miere sťažovali na pravidlá vzťahujúce sa na vyšetrovania úradu OLAF (8) (obrázok 6).

8

Obrázok 4

Obrázok 4

Predmet sťažností

Predmet sťažností

Image 4

Obrázok 5

Obrázok 5

Analýza rôznych tvrdení týkajúcich sa procesných záruk

Analýza rôznych tvrdení týkajúcich sa procesných záruk

Image 5

Obrázok 6

Obrázok 6

Analýza tvrdení týkajúcich sa pravidiel uplatniteľných na vyšetrovanie

Analýza tvrdení týkajúcich sa pravidiel uplatniteľných na vyšetrovanie

Image 6

3.2.   
  Ako kontrolórka skúma sťažnosti

Ako kontrolórka skúma sťažnosti

Kontrolórka rieši sťažnosti spravodlivým, nezávislým a nestranným spôsobom. Postup v súlade s nariadením o úrade OLAF a vykonávacími predpismi pozostáva v podstate z dvoch fáz: i) posúdenie prípustnosti a ii) preskúmanie podstaty a, ak je to možné, návrh riešenia.

spravodlivým, nezávislým a nestranným

V nasledujúcom vývojovom diagrame je načrtnutý životný cyklus sťažnosti u kontrolóra.

Image 7

3.3.   
  Prvý krok: posúdenie prípustnosti

Prvý krok: posúdenie prípustnosti

Kontrolórka musí vykonať predbežné posúdenie sťažností do desiatich pracovných dní odo dňa ich doručenia, aby mohla rozhodnúť o ich prípustnosti. Podmienky sú stanovené v článku 9b ods. 1 a 2 nariadenia o úrade OLAF a v článku 5 vykonávacích ustanovení. V roku 2022 kontrolórka posúdila prípustnosť všetkých nevybavených sťažností v stanovenej lehote. Pri všetkých troch neprijateľných sťažnostiach neboli dodržané lehoty stanovené v článku 9b ods. 2 (9). Z 11 prípustných sťažností boli tri čiastočne prípustné, keďže obsahovali tvrdenia, ktoré boli predložené oneskorene alebo sa týkali problémov ochrany údajov (obrázky 7 a 8). Vo všetkých prípadoch, keď sa sťažnosti alebo tvrdenia považovali za neprípustné, kontrolórka vysvetlila sťažovateľovi svoje rozhodnutie.

desiatich pracovných dní

9

Obrázok 7

Obrázok 7

Prípustnosť

Prípustnosť

Image 8

*vrátane čiastočne prípustných sťažností

Obrázok 8

Obrázok 8

Dôvody neprípustnosti (vrátane 2 čiastočne prípustných sťažností)

Dôvody neprípustnosti (vrátane 2 čiastočne prípustných sťažností)

Image 9

3.3.1.   Lehoty stanovené v nariadení o úrade OLAF

Lehoty stanovené v nariadení o úrade OLAF

Jeden z prvých a opakujúcich sa problémov, ktoré musela kontrolórka riešiť, sa týkal lehôt na podanie sťažnosti. Kontrolórka prijala prístup, ktorého cieľom je rešpektovať znenie a účel príslušných ustanovení nariadenia o úrade OLAF. V článku 9b ods. 2 sa stanovuje, že sťažnosti sa musia podať do jedného mesiaca odo dňa, keď sa sťažovateľ dozvedel o príslušných skutočnostiach, ktoré predstavujú údajné porušenie procesných záruk alebo pravidiel uvedených v odseku 1 tohto článku, a uvádza sa, že v každom prípade sa sťažnosti musia podať najneskôr do jedného mesiaca od ukončenia vyšetrovania.

Kontrolórka si uvedomuje, že dôvodom, prečo sa v nariadení stanovujú tieto krátke lehoty, je zachovanie efektívnosti úlohy kontrolórky a súčasné rešpektovanie vyšetrovacích činností úradu OLAF. Inými slovami, kontrolórka musí byť informovaná o údajných porušeniach v čase, keď ešte môže konať, a navrhnúť efektívne a zmysluplné riešenia, ktoré by mohol úrad OLAF vykonať bez toho, aby to ohrozilo výsledok prebiehajúcich vyšetrovaní alebo priebeh akéhokoľvek následného konania, ktoré bolo začaté na vnútroštátnej úrovni alebo na úrovni EÚ s cieľom vykonať odporúčania vydané úradom OLAF. Z pohľadu sťažovateľa je rovnako dôležité usilovať sa o nápravu v počiatočnom štádiu a vyhnúť sa zhoršovaniu vplyvu potenciálneho porušenia. To sú dôvody, prečo musí dotknutá osoba podať sťažnosť krátko po tom, ako sa dozvie o skutočnostiach vedúcich ku konkrétnemu porušeniu. Ak sa chce napríklad hospodársky subjekt sťažovať na údajné nezrovnalosti počas kontroly na mieste vo svojich priestoroch, mal by sa obrátiť na kontrolórku do jedného mesiaca po skončení tejto vyšetrovacej činnosti.

navrhnúť efektívne a zmysluplné riešenia

usilovať sa o nápravu v počiatočnom štádiu

Pokiaľ ide o uzavreté vyšetrovania, v nariadení o úrade OLAF sa stanovuje dodatočná prísnejšia a jasnejšia podmienka prípustnosti: sťažnosti sa musia podať najneskôr do jedného mesiaca od ukončenia vyšetrovania bez ohľadu na to, kedy sa sťažovateľ dozvedel o príslušných skutočnostiach. Kontrolórka sa domnieva, že táto dodatočná podmienka pre ukončené vyšetrovania je tu preto, aby sa zachovala nielen efektívnosť akéhokoľvek následného konania na vnútroštátnej úrovni alebo na úrovni EÚ, ale aj efektívnosť jej vlastných odporúčaní a návrhov na riešenie konkrétnych sťažností. Kontrolórka nemôže navrhnúť žiadne užitočné riešenie pre prípady, ktoré opustili sféru kontroly úradu OLAF a v súvislosti s ktorými môžu prebiehať konania pred vnútroštátnymi orgánmi alebo inými orgánmi EÚ. V takýchto prípadoch sa kontrolórka domnieva, že dotknuté osoby môžu predložiť svoje sťažnosti týmto orgánom a využiť dostupné (súdne alebo správne) nápravné prostriedky.

efektívnosť akéhokoľvek následného konania

3.3.2.   Sťažnosti týkajúce sa ochrany osobných údajov

Sťažnosti týkajúce sa ochrany osobných údajov

Každodenná práca úradu OLAF zahŕňa spracovanie veľkého množstva osobných údajov vrátane citlivých údajov. Úrad OLAF môže vykonávať aj vyšetrovacie činnosti, ktoré by sa mohli vnímať ako zásah do ochrany osobných údajov, napríklad digitálne forenzné operácie. Nie je preto prekvapujúce, že sťažovatelia vzniesli obvinenia týkajúce sa ich práva na ochranu osobných údajov, ktoré zaručuje článok 8 Charty základných práv EÚ a nariadenie (EÚ) 2018/1725 („nariadenie EÚ o ochrane údajov“) (10).

10

Hoci mandát kontrolórky zahŕňa kontrolu dodržiavania základných práv zo strany úradu OLAF, EÚ má nezávislý dozorný orgán, európskeho dozorného úradníka pre ochranu údajov (EDPS), ktorý má viacero povinností týkajúcich sa práva na súkromie a ochranu údajov. V článku 52 nariadenia EÚ o ochrane údajov sa stanovuje, že európsky dozorný úradník pre ochranu údajov je zodpovedný za monitorovanie a zabezpečenie uplatňovania tohto nariadenia a akéhokoľvek iného aktu Únie týkajúceho sa ochrany základných práv a slobôd fyzických osôb v súvislosti so spracovaním osobných údajov inštitúciou alebo orgánom EÚ. Keďže EÚ vytvorila špecializovaný orgán na zaručenie základného práva na ochranu osobných údajov, sťažnosti týkajúce sa údajného porušenia pravidiel ochrany údajov má riešiť tento orgán, t. j. EDPS, a nie kontrolórka. Podľa týchto pravidiel môže každá osoba podať sťažnosť EDPS do dvoch rokov odo dňa, keď sa dozvedela o skutočnostiach, na ktorých je sťažnosť založená. V záujme transparentnosti kontrolórka zahrnula do vykonávacích ustanovení príslušné ustanovenie, ktoré odráža toto rozdelenie právomocí (11).

špecializovaný orgán na zaručenie základného práva na ochranu osobných údajov

11

Hoci sa kontrolórka nebude zaoberať tvrdeniami, ktoré sa týkajú výlučne výkladu a uplatňovania nariadenia EÚ o ochrane údajov, pri posudzovaní celkového dodržiavania procesných záruk zo strany úradu OLAF zohľadní aspekty týkajúce sa ochrany súkromia a údajov.

3.4.   
  Ďalší krok: kontradiktórne konanie

Ďalší krok: kontradiktórne konanie

Po ukončení predbežného posúdenia kontrolórka vyzvala úrad OLAF, aby predložil svoje stanoviská k 11 sťažnostiam, ktoré boli vyhlásené za prípustné. Vo viacerých prípadoch kontrolórka požiadala úrad OLAF o dodatočné informácie alebo o doplňujúci preklad odpovedí úradu OLAF do jazyka sťažnosti. Kontrolórka následne zaslala odpovede úradu OLAF sťažovateľom a vyzvala ich, aby sa vyjadrili k stanoviskám úradu OLAF.

Kontrolórka sa v zásade snaží čo najviac uplatňovať zásadu kontradiktórnosti konania. Úrad OLAF aj sťažovatelia tak dostali príležitosť vyjadriť sa k prípadu a predložiť podpornú dokumentáciu. V zásade boli takisto navzájom informovaní o svojich podaniach a mohli sa k nim vyjadriť. Kontrolórka sa však v troch riadne odôvodnených prípadoch rozhodla odchýliť od tejto zásady a povolila dôverné zaobchádzanie s informáciami, ktoré predložil úrad OLAF, v súlade s článkom 7 ods. 2 vykonávacích ustanovení.

čo najviac uplatňovať zásadu kontradiktórnosti konania

Kontrolórka uplatnila toto ustanovenie najmä na sťažnosti týkajúce sa trvania vyšetrovaní. V týchto prípadoch musela kontrolórka na posúdenie primeranosti trvania vyšetrovaní dostať od úradu OLAF konkrétne, komplexné a podrobné informácie o vykonaných vyšetrovacích činnostiach a rôznych právnych a skutkových prvkoch, ktoré mali vplyv na trvanie vyšetrovaní. Keďže sa sťažnosti týkali prebiehajúcich vyšetrovaní úradu OLAF, kontrolórka si bola zároveň vedomá, že stanoviská úradu OLAF nemožno jednoducho oznámiť sťažovateľom, pretože by to mohlo ohroziť dôvernosť a účinnosť príslušných vyšetrovaní. Hrozilo by najmä riziko odhalenia pracovných metód úradu OLAF alebo znemožnenie zhromažďovania potrebných dôkazov, či dokonca ohrozenie celkovej stratégie vyšetrovania v rámci daného vyšetrovania.

prebiehajúcich

V týchto prípadoch sa preto kontrolórka dohodla s úradom OLAF, že úrad OLAF poskytne i) verziu odpovedí úradu OLAF, ktorá nemá dôverný charakter a ktorá sa zašle sťažovateľovi, aby sťažovateľ mohol pochopiť dôvody, na ktorých je založené konanie úradu OLAF, a aby tak mohol napadnúť odpoveď úradu OLAF a predložiť protiargumenty; a ii) dôvernú, podrobnejšiu verziu s cieľom bližšie vysvetliť dôvody, ktoré úrad OLAF uviedol vo verzii, ktorá nemá dôverný charakter. Toto vyvážené riešenie umožnilo kontrolórke dôkladne posúdiť všetky relevantné prípady a zároveň splniť povinnosť zabezpečiť dôvernosť vyšetrovaní úradu OLAF. Hoci sťažovatelia nemajú nárok na získanie všetkých informácií, môžu si byť istí, že kontrolórka vykoná nezávislé a dôkladné preskúmanie prípadu, najmä vzhľadom na jej privilegovaný prístup k spisu.

dôkladne posúdiť

dôvernosť vyšetrovaní úradu OLAF

istí

3.5.   
  Dosiahnuté výsledky

Dosiahnuté výsledky

V roku 2022 kontrolórka z 11 prípustných sťažností posúdila opodstatnenosť štyroch (obrázok 9) a tri z nich uzavrela, keďže nezistila žiadne porušenie procesných záruk a práv sťažovateľov. Vo štvrtom prípade zistila, že úrad OLAF porušil právo sťažovateľa na informácie podľa článku 9 ods. 3 nariadenia o úrade OLAF. Preto vyzvala úrad OLAF, aby túto časť sťažnosti vyriešil. Zo zvyšných siedmich nevybavených prípustných sťažností bolo päť v pokročilom štádiu riešenia a boli ukončené začiatkom roka 2023.

Obrázok 9

Obrázok 9

Prípustné sťažnosti v roku 2022

Prípustné sťažnosti v roku 2022

Image 10

3.5.1.   Uzavreté prípady

Uzavreté prípady

V roku 2022 kontrolórka ukončila preskúmanie šiestich zo 14 prijatých sťažností: tri boli vyhlásené za neprípustné a tri boli ukončené po tom, ako boli doručené stanoviská úradu OLAF a sťažovateľa k preverovaným záležitostiam (obrázok 10). Dva z týchto prípadov sa týkali trvania vyšetrovaní, ktoré boli predmetom sťažností. Tretí prípad sa týkal digitálneho forenzného získavania údajov a uplatňovania usmernení úradu OLAF o digitálnych forenzných postupoch. Kontrolórka vo všetkých troch prípadoch dospela k záveru, že úrad OLAF konal v súlade s platnými pravidlami a neporušil procesné záruky sťažovateľov.

Obrázok 10

Obrázok 10

Prípady uzavreté v roku 2022

Prípady uzavreté v roku 2022

Image 11

3.5.2.   Navrhovanie riešení

Navrhovanie riešení

Kontrolórka vydala prvú výzvu úradu OLAF na riešenie sťažnosti. Prípad sa týkal práva na informácie podľa článku 9 ods. 3 nariadenia o úrade OLAF. Kontrolórka zistila, že došlo k porušeniu práva sťažovateľa na bezodkladné informovanie, pretože e-mail:, ktorý úrad OLAF zaslal s cieľom informovať sťažovateľa o tom, že je dotknutou osobou, mu nikdy nebol doručený. Kontrolórka sa odvolala na ustálenú judikatúru, aby zdôraznila, že pokiaľ ide o dôležité oznámenia, úrad OLAF by mal mať zavedený postup na zabezpečenie toho, aby ich skutočne dostali adresáti, ktorým sú určené.

Keďže však sťažovateľ bol nakoniec informovaný o svojom postavení dotknutej osoby a o svojich zodpovedajúcich právach, kontrolórka mohla len vyzvať úrad OLAF, aby zlepšil svoju prax a zabránil vzniku takýchto situácií v budúcnosti. Preto vyzvala úrad OLAF, aby prijal všetky potrebné opatrenia na zabezpečenie toho, aby komunikačné prostriedky používané v budúcnosti umožnili dotknutým osobám oboznámiť sa s informáciami podľa článku 9 ods. 3 nariadenia o úrade OLAF.

zlepšil svoju prax a zabránil vzniku takýchto situácií v budúcnosti

V januári 2023 generálny riaditeľ úradu OLAF vo svojej odpovedi kontrolórke uznal potrebu zlepšiť postupy úradu OLAF a zabezpečiť, aby sa podobné problémy v budúcnosti nevyskytovali. Generálny riaditeľ úradu OLAF sa k spokojnosti kontrolóra bezpodmienečne zaviazal prijať opatrenia na vyriešenie tohto problému a 13. februára 2023 prijal „Pokyny o spôsoboch oznamovania, ktoré sa majú používať v korešpondencii s dotknutými osobami“. Tieto pokyny sú pre zamestnancov úradu OLAF povinné.

bezpodmienečne zaviazal

Pokyny o spôsoboch oznamovania, ktoré sa majú používať v korešpondencii s dotknutými osobami

4.   Vzťahy so zainteresovanými stranami

Vzťahy so zainteresovanými stranami

Počas prvých mesiacov svojho mandátu sa kontrolórka snažila nadviazať plodné pracovné vzťahy založené na vzájomnej dôvere a dobrej spolupráci so svojím hlavným partnerom, generálnym riaditeľom úradu OLAF. Kontrolórka sa 25. októbra 2022 stretla s pánom Villem Itäläom. Predbežne diskutovali o pracovných metódach a dohodli sa, že treba prijať formálne pracovné podmienky.

generálnym riaditeľom úradu OLAF

Kontrolórka bola 15. novembra 2022 pozvaná na plenárne zasadnutie dozorného výboru, na ktorom poďakovala členom výboru za produktívnu výmenu názorov v rámci prijímania jej vykonávacích ustanovení. Rokovali aj o problémoch spoločného záujmu.

dozorného výboru

V roku 2023 sa bude kontrolórka snažiť udržiavať dobré vzťahy s rôznymi stranami pôsobiacimi v oblasti boja proti podvodom, integrity a zodpovednosti v EÚ a stretávať sa s ďalšími zainteresovanými stranami.

Image 12

Priateľské stretnutie s generálnym riaditeľom úradu OLAF Villem Itäläom

5.   Administratívna a právna podpora

Administratívna a právna podpora

V záujme účinného využívania zdrojov sa v nariadení o úrade OLAF poveril sekretariát dozorného výboru úlohami poskytovania právnej a administratívnej podpory kontrolórke. Táto voľba je ďalej odôvodnená komplementárnosťou úloh a spoločným cieľom, ktorý sledujú kontrolórka aj dozorný výbor. Prítomnosť sekretariátu zabezpečuje kontinuitu, neprerušovanú komunikáciu a hladkú spoluprácu so sťažovateľmi aj úradom OLAF. Špecializovaný tím vysokokvalifikovaných zamestnancov sekretariátu pod vedením jeho vedúceho poskytoval kontrolórke cenné rady a pomoc a zároveň dodržiaval služobné tajomstvo a dôvernosť.

6.   Komunikácia s kontrolórkou

Komunikácia s kontrolórkou

E-mailom:

E-mailom:

OLAF-FMB-Controller-Procedural-Guarantees@ec.europa.eu

Poštou:

Poštou

| Kontrolór procesných záruk/sekretariát dozorného výboru úradu OLAF |
| --- |
| Rue Joseph II, 30 |
| 1049 Bruxelles/Brussel |
| BELGIQUE/BELGIË |

Kontrolór procesných záruk/sekretariát dozorného výboru úradu OLAF

Rue Joseph II, 30

1049 Bruxelles/Brussel

BELGIQUE/BELGIË

Online:

Online:

https://supervisory-committee-olaf.europa.eu/controller-procedural-guarantees_en

---

(1)  Ú. v. EÚ C 326, 26.10.2012, s. 391.

1

(2)  V článku 9b ods. 11 sa vyžaduje, aby kontrolórka pred prijatím vykonávacích ustanovení formálne konzultoval s dozorným výborom. Kontrolórka konzultovala aj s úradom OLAF, hoci jej to zákon neukladal, a to v duchu vzájomnej dôvery a dobrej spolupráce.

2

(3)  Rozhodnutie kontrolóra procesných záruk, ktorým sa prijímajú vykonávacie predpisy upravujúce vybavovanie sťažností 2022/C 494/07 (Ú. v. EÚ C 494, 28.12.2022, s. 17).

3

(4)  https://supervisory-committee-olaf.europa.eu/controller-procedural-guarantees/about-controller/legal-framework_en.

4

(5)  Pozri bod 3.4.

5

(6)  Článok 4 nariadenia o úrade OLAF.

6

(7)  Článok 3 nariadenia o úrade OLAF.

7

(8)  Patria k nim aj pravidlá o tom, ako úrad OLAF vykonáva rôzne vyšetrovacie činnosti. Sú obsiahnuté v rôznych textoch vrátane nariadenia o úrade OLAF, nariadenia Rady (Euratom, ES) č. 2185/96 z 11. novembra 1996 o kontrolách a inšpekciách na mieste vykonávaných Komisiou s cieľom ochrany finančných záujmov Európskych spoločenstiev pred spreneverou a inými podvodmi (Ú. v. ES L 292, 15.11.1996, s. 2), usmernení o vyšetrovaniach pre zamestnancov úradu OLAF a usmernení o digitálnych forenzných postupoch pre zamestnancov úradu OLAF.

8

(9)  Lehoty stanovené v článku 9b ods. 2 sú vysvetlené v ods. 33.1.

9

(10)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).

10

(11)  V článku 5 ods. 3 vykonávacích ustanovení sa stanovuje: „Kontrolór vyhlási za neprípustné aj všetky sťažnosti, v ktorých sa uvádzajú problémy, ktoré patria do právomoci európskeho dozorného úradníka pre ochranu údajov (EDPS), t. j. sťažnosti týkajúce sa uplatňovania nariadenia 2018/1725 (EÚ, Euratom) a dodržiavania základného práva na ochranu osobných údajov.“

11

---